Η σειρά ψυχαγωγεί κι ενημερώνει,
δεν παρέχει ιατρικές συμβουλές.
Συμβουλευτείτε τον γιατρό σας,
προτού αλλάξετε διατροφή, άσκηση ή τρόπο ζωής.
Δεν θέλουμε να σκεφτόμαστε τον θάνατο,
την αδυναμία, την έλλειψη ζωντάνιας,
πότε θα κλείσουμε για πάντα τα μάτια.
Γεια σου, φίλε μου.
Αλλά ένα είναι σίγουρο, ότι έρχεται.
Το ερώτημα είναι πότε.
Πόσα χρόνια θα αντέξει το σώμα σου;
Εμάς μας πέφτει λόγος σε αυτό το θέμα;
Διαπίστωσα πως όσα πιστεύουν οι άνθρωποι ότι οδηγούν σε μια μακρά, υγιή ζωή
είναι είτε παραπλανητικά είτε λάθος.
Εμάς μας νοιάζουν αυτά τα πράγματα.
Οι Αμερικανοί ξοδεύουν δισεκατομμύρια
σε δίαιτες, γυμναστήρια και συμπληρώματα διατροφής.
Αλλά προφανώς δεν έχουν αποτέλεσμα.
Το γεγονός είναι ότι ο πιο πολύς κόσμος θα μπορούσε να ζήσει περισσότερο.
Παγκοσμίως, περίπου τα δύο τρίτα
από τα οκτώ δισεκατομμύρια του πλανήτη
θα πεθάνουν πρόωρα, ενώ θα μπορούσαν να το αποφύγουν.
Στις ΗΠΑ, για πρώτη φορά σε εκατό χρόνια, το προσδόκιμο ζωής πέφτει.
Πώς διορθώνεται αυτό;
Πιστεύω πως δεν πρέπει να προσπαθήσουμε να αποφύγουμε τον θάνατο.
Αλλά να μάθουμε πώς να ζούμε.
Κι αν αντιστρέφαμε τον μηχανισμό της μακροζωίας;
Τα τελευταία 20 χρόνια της ζωής μου, αυτό προσπαθώ να κάνω.
Αλλά αντί να ψάχνω απαντήσεις σε τρυβλία Πέτρι ή δοκιμαστικούς σωλήνες,
βρήκα πέντε μέρη στον κόσμο,
όπου οι άνθρωποι έχουν πετύχει αυτό που θέλουμε.
Κάποια από αυτά τα μέρη είναι νησιά.
Άλλα μέρη είναι βουνά.
Κάποια είναι πολύ απομακρυσμένα και κάποια, όλως παραδόξως, αστικά.
Αν και φαινομενικά διαφέρουν πάρα πολύ,
σε όλα συναντάμε κάποιους κοινούς παρονομαστές.
Όλα σχεδόν ακολουθούν την ίδια ακριβώς φόρμουλα,
που παράγει τους μακροβιότερους ανθρώπους στον πλανήτη.
Αυτοί οι άνθρωποι ζουν ως τα 100. Από τα υψηλότερα ποσοστά ζωής στον κόσμο!
Ζουν έντονες, δραστήριες, ευτυχισμένες ζωές,
και, κυρίως, ζουν περισσότερο, χωρίς καν να το προσπαθούν.
Τα μυστικά τους μπορούν να μας βοηθήσουν όλους
να ζήσουμε όσο το δυνατόν πιο πολλά χρόνια μπορούμε.
Αυτό υπόσχονται οι Μπλε Ζώνες.
ΜΑΚΡΟΖΩΙΑ: ΤΑ ΜΥΣΤΙΚΑ ΤΩΝ ΜΠΛΕ ΖΩΝΩΝ
Ο σημερινός ομιλητής έχει περάσει τα τελευταία 20 χρόνια
αναζητώντας τους μακροβιότερους ανθρώπους του κόσμου.
Ο Νταν Μπούτνερ είναι εξερευνητής του National Geographic
και συγγραφέας μπεστ σέλερ.
Χρησιμοποίησε τις γνώσεις του
για να αυξήσει το προσδόκιμο ζωής δεκάδων κοινοτήτων στις ΗΠΑ.
Νταν, καλώς ήρθες.
Δεν ήθελα να γίνω ειδικός στη μακροζωία ή να διορθώσω το σύστημα υγείας των ΗΠΑ.
Αυτό συνέβη με απρόσμενο τρόπο.
Άρχισε από τον μπαμπά και τον παππού μου.
Ο μπαμπάς μου ήταν σπουδαίος πατέρας, μου φύτεψε τον σπόρο της περιπέτειας.
Όταν ήμαστε παιδιά, θεωρούσε διασκέδαση
να περνάει βδομάδες ολόκληρες στη φύση με εμένα και τα αδέρφια μου.
Ο παππούς μου πάντα ήθελε να γίνω σπουδαίος αθλητής,
αλλά εγώ ήμουν πάντα στον πάγκο.
Μου χάρισε το πρώτο μου ποδήλατο
κι αυτό έγινε το εισιτήριό μου για να δω τον κόσμο.
Όταν τελείωσα το κολέγιο,
σε ηλικία που οι περισσότεροι έκαναν παραγωγικά πράγματα στη ζωή τους,
εγώ ξεκίνησα να σπάσω τρία παγκόσμια ρεκόρ γυρνώντας με ποδήλατο πέντε ηπείρους.
ΒΙΒΛΙΟ ΡΕΚΟΡ ΓΚΙΝΕΣ ΝΤΑΝΙΕΛ ΜΠΟΥΤΝΕΡ
Περάσαμε τυφώνες, σεισμούς και πλημμύρες.
Δεν πιστεύαμε ότι θα τα καταφέρουμε.
Λοιπόν, έχουμε εδώ έναν παγκόσμιο χάρτη.
Δείξε μας πού έφτασες.
Στη Σοβιετική Ένωση σπάσαμε το ρεκόρ Γκίνες.
-Μπράβο. -Ευχαριστώ.
Χάρηκα για τη γνωριμία. Σε ευχαριστώ.
Γύρισα τον κόσμο, έσπασα όλα τα ρεκόρ,
τι μπορούσα να κάνω μετά;
Έπρεπε να βρω μια περιπέτεια με σκοπό.
Για μένα, αυτό σήμαινε να βρω μια αποστολή που θα έλυνε ένα μεγάλο μυστήριο.
Θυμάμαι ότι μια μέρα
βρήκα μια μελέτη του Παγκόσμιου Οργανισμού Υγείας,
που έλεγε ότι στην Οκινάουα της Ιαπωνίας
ζούσαν οι μακροβιότεροι άνθρωποι
στην ιστορία του κόσμου,
και είπα "Να ένα καλό μυστήριο!"
ΟΚΙΝΑΟΥΑ, ΙΑΠΩΝΙΑ
Στα 900 χιλιόμετρα νότια του Τόκιο, βρίσκεται ένα σύμπλεγμα νησιών,
που είναι σαν τη Χαβάη της Ιαπωνίας.
Παραλίες με άσπρη άμμο, τροπικές ζούγκλες,
τιρκουάζ νερά.
Αλλά κυρίως,
εδώ και αιώνες,
αυτή είναι η χώρα των αθάνατων.
Η Οκινάουα της Ιαπωνίας παράγει
τον μακροβιότερο πληθυσμό στην ανθρώπινη ιστορία.
Έχει πολύ χαμηλά ποσοστά διαβήτη.
Έχει το ένα πέμπτο των καρδιακών παθήσεων,
ελάχιστα ποσοστά άνοιας,
κι οι κάτοικοι φτάνουν τα 100
με ρυθμό που ξεπερνά κατά πολύ τις ΗΠΑ.
ΑΡΙΘΜΟΣ ΑΙΩΝΟΒΙΩΝ ΑΝΑ 100.000
Οι αριθμοί είναι ιδιαίτερα εντυπωσιακοί στις γυναίκες.
-Μακάρι να πετύχαινα το πρώτο. 14 πόντοι. -Ήσουν κοντά.
-Πήγες; -Ναι.
-Τελείωσαν όλοι; -Ναι.
-Τώρα, η γιαγιά. -Καλή τύχη!
Θα τα καταφέρεις.
ΟΥΜΕΤΟ ΓΙΑΜΑΣΙΡΟ, ΗΛΙΚΙΑ 101
Λίγο ήθελες.
Εκπληκτικό.
Αναρωτιέμαι τι συγγένεια έχετε όλοι με την Ουμέτο.
Τρεις είναι εγγονές μου.
Αυτός, ο δεύτερος γιος μου.
Κι αυτές, η πρώτη κι η δεύτερη κόρη μου.
Μάλιστα. Οπότε εδώ έχουμε τρεις γενιές.
Είμαι ένα μικρό παιδί 61 ετών.
Αν θέλω να ζήσω ως τα 101, τι προτείνει;
Παιδί είσαι ακόμα.
Το δέχομαι.
Να περνάς πάντα καλά.
Να μη θυμώνεις.
Να διασκεδάζεις με όλους. Να τους ικανοποιείς όλους.
Εγώ δεν θυμώνω.
Άρα το κλειδί είναι να είσαι βολικός, να μη θυμώνεις
και να συγχωρείς γρήγορα;
Οπότε αυτό…
Αυτό το γέλιο μάς χαρίζει μακροζωία.
ΝΑΟΜΙ ΦΟΥΤΖΙΓΟΥΑΡΑ
Το λατρεύω. Το νιώθω.
Μην κρυολογήσεις
Μην πέσεις κάτω
Μην ξεχνάς να γελάς
Και να μιλάς πολύ
Η Ουμέτο, 101 ετών.
Είναι ζωηρή, δραστήρια, αστεία, θετική.
Και παίζει ένα όργανο της Οκινάουα που μοιάζει με μπάντζο,
και το χειρίζεται με ακρίβεια.
Δεν χάνει ούτε μία νότα.
Τραγουδάει.
Έχει γνωστικές ικανότητες,
ζωτικότητα,
θετικότητα.
Όλο το πακέτο.
Την κοιτάζω και λέω "Αυτό θέλω!"
Όταν πρωτοήρθα στην Οκινάουα, πριν 20 χρόνια,
δεν ήξερα πώς να ερευνήσω τη μακροζωία.
Τι μπορεί να συμβαίνει;
Τι κάνουν αυτοί οι άνθρωποι κι έχουν τόσους αιωνόβιους,
διάγουν μια ζωή που τους το προσφέρει αυτό κι έχουν κοφτερό μυαλό ως το τέλος;
Η αποστολή μου ήταν να το μάθω.
Βρήκα όσες περισσότερες ακαδημαϊκές έρευνες μπόρεσα
και έπεσα με τα μούτρα.
Βρήκα έναν χάρτη της συγκέντρωσης αιωνόβιων στην Ιαπωνία.
Υπήρχαν ξεκάθαρα ελάχιστοι αιωνόβιοι στον Βορρά,
ενώ όσο κατέβαινες νότια,
η συγκέντρωση των αιωνόβιων αυξανόταν,
με μεγαλύτερη συγκέντρωση στην Οκινάουα.
Συνειδητοποιείς ότι όσο πιο νότια φτάνεις στον ισημερινό,
τόσο πιο ζεστά είναι.
Τι σημαίνει θερμότερο κλίμα;
Περισσότερες εποχές καλλιέργειας.
Πρέπει να υπάρχει κάτι εδώ
που λαμβάνουν οι άνθρωποι, συνειδητά ή ασυνείδητα.
Ίσως εκχύλισμα από κάποιο λαχανικό.
Ίσως κάποιο βότανο ή μπαχαρικό
να είναι το μυστικό της μακροζωίας.
Άρχισα να ψάχνω τις έρευνες αυτές
και βρήκα μία που συνέκρινε τη διατροφή στην Οκινάουα
με την υπόλοιπη Ιαπωνία γύρω στο 1950.
Ο πίνακας δείχνει τι καταναλώνουν οι Οκιναουέζοι
σε κρέας, αβγά και ψάρι,
κι είναι μόλις το 2% της θερμιδικής τους πρόσληψης.
Υπάρχει μια τροφή που καταναλώνουν σε ποσοστό 70%
και λέγεται μπένι ίμο.
Μοβ γλυκοπατάτες.
Η υπόλοιπη Ιαπωνία, λαμβάνει μόνο το 3% των θερμίδων της από τις γλυκοπατάτες.
Ίσως οι Οκιναουέζοι τρώνε τόσο πολύ μπένι ίμο,
επειδή οι γλυκοπατάτες αντέχουν στους τυφώνες.
Το μπένι ίμο ήταν ασφαλές στο υπέδαφος.
Αυτές οι γλυκοπατάτες είναι γεμάτες σύνθετους υδατάνθρακες και φυτικές ίνες,
κι έχουν περίπου 150% περισσότερα ενεργά αντιοξειδωτικά
από τα βατόμουρα.
Κάπου εκεί σκέφτεσαι "Αυτό πρέπει να είναι!"
Ταξιδεύω σε όλο τον κόσμο εδώ και 20 χρόνια
προσπαθώντας να καταλάβω πώς ζει πολύ ο κόσμος.
Ποια τροφή της Οκινάουα πρέπει να δοκιμάσει ο κόσμος
για να ζήσει περισσότερο;
Λοιπόν… Ένα πράγμα μόνο;
Ένα.
Δεν υπάρχει συστατικό που να θεωρείται καλύτερο.
Τι λες για το μπένι ίμο; Αυτήν τη μοβ γλυκοπατάτα.
Η Οκινάουα πέρασε μια περίοδο έλλειψης τροφής,
κι αυτές οι πατάτες μάς έσωσαν.
Αλλά όλα τα τρόφιμα έχουν ισχυρές φαρμακευτικές δυνάμεις.
Τα φύλλα μουριάς κάνουν καλό στον πονόλαιμο.
Το μελάνι καλαμαριού κάνει αποτοξίνωση.
Η Οκινάουα έχει πολλή ζέστη
και τα φύκια απελευθερώνουν τη θερμότητα από το σώμα.
Υπάρχει αψίνθιο, γνωστό αντιφλεγμονώδες.
Και γκόγια, κάποια συστατικά του οποίου μειώνουν τα επίπεδα σακχάρου στο αίμα,
κάτι που εξηγεί τα χαμηλά ποσοστά διαβήτη.
Κι ύστερα, υπάρχει και το τόφου.
Φτιάχνεται από πήγμα σόγιας
και προσφέρει πολλά οφέλη στην υγεία.
Μειώνει τη χοληστερίνη,
άρα και τον κίνδυνο καρδιακών παθήσεων.
Και σε μερικές περιπτώσεις, ίσως επιβραδύνει την εξέλιξη κάποιων καρκίνων.
Οι Οκιναουέζοι τρώνε περίπου 85 γραμ. σόγια τη μέρα, μαζί με το τόφου.
Το τόφου τους είναι ξεχωριστό.
Έχει μεγαλύτερη συγκέντρωση πρωτεΐνης και καλών λιπαρών,
συγκριτικά με άλλων περιοχών.
Ως προς τη διατροφή, δεν υπάρχει ένα μόνο συστατικό
ή τροφή που να συμβάλλει στη μακροζωία των Οκιναουέζων.
Καταναλώνουν μια σειρά τροφών
κι όλες έχουν φαρμακευτικές ιδιότητες ή οφέλη για την υγεία.
Η ποικιλία τροφών είναι αυτή που τροφοδοτεί τη μακροζωία εδώ.
Αυτό που τρώνε οι Οκιναουέζοι είναι μέρος της εξίσωσης της μακροζωίας.
Το άλλο ερώτημα είναι πόσο τρώνε;
Ο Οργανισμός Τροφίμων των ΗΠΑ προτείνει περίπου 2.000 θερμίδες την ημέρα,
αλλά οι Αμερικανοί καταναλώνουν
κατά μέσο όρο 3.600 θερμίδες ανά άτομο την ημέρα.
Για να βρω την άκρη του νήματος,
πρέπει να μιλήσω στη Μάριον Νεσλ.
Μάλλον ξέρεις καλύτερα από οποιονδήποτε στην Αμερική
πώς φτάσαμε το 73% των Αμερικανών να είναι παχύσαρκο ή υπέρβαρο.
Είναι απίστευτο.
Στις αρχές της δεκαετίας του '70, ο Υπουργός Γεωργίας είπε
να παράγουμε περισσότερα τρόφιμα.
Οι αγρότες πάραξαν περισσότερο.
Οπότε, ξαφνικά,
από το 1980 ως το 2000, ο αριθμός των παρεχόμενων θερμίδων
αυξήθηκε από 3.200 σε 4.000 ανά άτομο ημερησίως.
Η βιομηχανία έπρεπε να το πουλήσει αυτό.
Όταν υπάρχουν 4.000 θερμίδες την ημέρα διαθέσιμες για όλους,
σημαίνει ότι οι άνθρωποι πρέπει να φάνε περισσότερο.
Οπότε οι μερίδες των τροφών αυξήθηκαν.
Ο στόχος είναι να σε κάνουν να θες να φας περισσότερο.
Έναν ρόλο παίζει η υφή, είναι τραγανές ή τις νιώθεις ωραία στο στόμα.
Είναι χρωματισμένες για να φαίνονται πιο ελκυστικές.
Περιέχουν πάρα πολλά πρόσθετα για να έχουν ωραία γεύση.
Παίρνεις περισσότερες θερμίδες από ό,τι συνήθως, χωρίς να το καταλάβεις.
Αλλά στην Οκινάουα είδαμε ανθρώπους που έτρωγαν λιγότερο φαγητό κάθε μέρα,
περίπου 2.000 θερμίδες.
Εν μέρει επειδή
καταναλώνουν πολύ θρεπτικά φαγητά που δεν έχουν πολλές θερμίδες.
Στην Αμερική, για μεσημεριανό θα φάμε χάμπουργκερ,
και θα το καταβροχθίσουμε σε ένα-δύο λεπτά.
Στην Οκινάουα, μεσημεριανό είναι
το τσανπούρου, ένα τηγανιτό,
λαχανικά και τόφου.
Απολαμβάνουν μια μεγάλη ποσότητα φαγητού.
Τρώτε, νομίζετε ότι κάνετε σαν αχόρταγοι,
αλλά έχει λιγότερες θερμίδες από ένα χάμπουργκερ.
Και το δεύτερο κομμάτι του παζλ είναι απίστευτα απλό.
Υπάρχει ένα πραγματικά έξυπνο κόλπο.
Πριν το γεύμα, λένε τρεις λέξεις:
Χάρα χάτσι μπου,
που σημαίνει οχτώ στα δέκα.
Γι' αυτούς σημαίνει "σταμάτα να τρως όταν το στομάχι σου είναι 80% γεμάτο",
με αποτέλεσμα να νιώθουν κορεσμό χωρίς να σκάνε.
Όταν τρως τροφές χαμηλής θερμιδικής πυκνότητας
κι έχεις στο μυαλό σου να σταματάς όταν έχεις χορτάσει κατά 80%,
είναι επόμενο να τρως λιγότερο.
Και με τον καιρό,
δημιουργήθηκε ένας πληθυσμός που είχε λιγότερη παχυσαρκία.
Σήμερα, στην Οκινάουα,
βλέπεις όλες τις παγίδες που έχουν οι μεγάλες πόλεις.
Αυτοκινητοδρόμους, κίνηση κι εστιατόρια γρήγορου φαγητού.
Για να βρεις την κουλτούρα της μακροζωίας των Οκιναουέζων,
πρέπει να βγεις από την πόλη, να πας σε αγροτικές περιοχές,
όπου ακόμα βλέπεις έναν τρόπο ζωής
που παράγει αιωνόβιους εδώ και αιώνες.
Κοίτα.
Βλέπω ήδη σημάδια μακροζωίας.
Αυτό, αν δεν κάνω λάθος, είναι μαρούλι.
Δεν μας βλέπουν.
-Συγγνώμη. -Πάμε από εδώ.
Ξέρεις τι είναι αυτός ο δράκος εδώ; Τους βλέπω συνέχεια.
Δεν είναι δράκος. Σίσα λέγεται.
Να το θυμάσαι, γιατί αυτό αντιπροσωπεύει την Οκινάουα.
Εντάξει.
Κοίτα αυτό εδώ.
Τέλειος κήπος.
Γεια σας.
Έχει ωραίο ποδήλατο. Τη συμπάθησα ήδη.
Πόσων χρόνων είσαι τώρα;
-Ενενήντα τέσσερα. -Θεέ μου.
Ράβει. Τι ράβει;
ΤΟΓΙΟ ΟΤΑ, 94 ΕΤΩΝ
Παρατηρήσαμε ότι ράβεις διάφορα πράγματα.
Χρησιμοποιώ ραπτομηχανή!
-Αυτή έραψε την μπλούζα της; -Ναι, εγώ.
Μάλιστα.
Είναι πανέμορφη.
Πέρασε!
Απίστευτο.
Γεια!
Είμαι περίπου 97 ετών, έχω γεράσει.
ΜΙΓΙΟ ΟΣΙΡΟ, 97 ΕΤΩΝ
Λοιπόν…
Είπε ότι έχει ακόμα μύες!
Τους βλέπω!
Ναι!
Εντυπωσιακοί μύες.
Ποιο είναι το μυστικό της μακροζωίας και αυτής της ζωτικότητας;
Δεν φτάνει μόνο να περπατάς.
Πρέπει να είσαι γρήγορος.
ΧΑΡΟΥΜΑΣΑ ΜΕΚΑΡΟΥ, 87
Σβελτάδα. Έτσι.
Να κάνεις αυτό.
Θεέ μου!
Έχοντας περάσει πολύ χρόνο με ηλικιωμένους στην Οκινάουα,
παρατήρησα ότι στα σπίτια τους δεν είχαν έπιπλα,
εκτός από ένα χαμηλό τραπέζι κι ένα στρώμα τατάμι.
Αυτοί οι άνθρωποι κάθονταν στο πάτωμα.
Ηλικιωμένοι 103 ετών
σηκώνονταν και κάθονταν 30 φορές τη μέρα.
Σαν 30 βαθιά καθίσματα.
Δυναμώνουν τον κορμό τους. Δυναμώνουν το σώμα τους.
Βελτιώνουν την ισορροπία τους. Πώς βοηθά αυτό στη μακροζωία;
Στην Αμερική, ένας από τους δέκα λόγους
που πεθαίνουν οι ηλικιωμένοι, είναι η πτώση.
Έχουν αδύναμα σώματα και κακή ισορροπία,
επειδή κάθονται συνέχεια σε καρέκλες και πολυθρόνες.
Κάτι άλλο που παρατήρησα είναι ότι όλοι,
ακόμα κι οι εκατοντάχρονοι έχουν κήπο.
Οπότε κάθε μέρα, ξεχορταριάζουν,
ποτίζουν, σπέρνουν ή μαζεύουν φρέσκα φρούτα και λαχανικά.
Αυτό σημαίνει μία ή δύο ώρες την ημέρα
ήπιας, χαμηλής έντασης σωματική δραστηριότητα
και εύρος κίνησης.
Αν το καλοσκεφτείς, αυτοί οι άνθρωποι δεν ασκούνταν.
Έχουν δυνατό το κάτω μέρος του σώματος, καλύτερη ισορροπία
και δεν πεθαίνουν από τέτοιες ασθένειες.
Οπότε, από αυτό μαθαίνουμε και κάτι ακόμα
που πρέπει να λάβουμε υπόψη για να ζήσουμε παραπάνω.
Κοιτάξτε!
Θα βάλω λίγο τσάι.
Ευχαριστώ.
Ας πιούμε λίγο.
Αφότου συνταξιοδοτήθηκα το 1983,
το μόνο που έκανα ήταν να πηγαίνω από τον κήπο στο σπίτι μου.
Ήταν βαρετό.
Έτσι, πήγα από σπίτι σε σπίτι
κι είπα να κάνουμε μοάι 1.000 γιεν.
Έμαθα για κάτι ομάδες ανθρώπων που λέγονται μοάι.
Το μοάι είναι ένας κλειστός κοινωνικός κύκλος
ανθρώπων που συγκέντρωσαν τα χρήματά τους
και βοήθησαν ο ένας τον άλλο σε περιόδους δυσκολιών.
Ένας φίλος μας έπεσε όταν πήγε στο μπάνιο το βράδυ
κι είναι στο νοσοκομείο τώρα.
Το μοάι μας συνεχίζει να βοηθάει
συγκεντρώνοντας λεφτά και δίνοντάς τα.
Οπότε, φαινομενικά, το μοάι είναι μια οικονομική συμφωνία.
Αλλά εγώ πιστεύω ότι τα οφέλη ξεπερνούν τα χρήματα.
Αναρωτιέμαι αν το να ανήκεις σε ένα μοάι
σε βοήθησε να φτάσεις στα 90 και να έχεις τόση ζωντάνια.
Είμαστε όλοι φίλοι και μαθαίνουμε να τραγουδάμε και να χορεύουμε παρέα.
Μαζευόμαστε και μιλάμε.
Αυτό είναι το μυστικό της μακροζωίας.
Πιθανόν σκέφτεσαι "Σιγά το πράγμα!"
Σε τι βοηθάει η παρέα με τους άλλους;
Στις ΗΠΑ έχουμε επιδημία μοναξιάς.
Ένας πληθυσμός που νιώθει όλο και πιο μόνος,
όλο και πιο απομονωμένος,
και χρειάζεται την ανθρώπινη επαφή όλο και περισσότερο.
Τώρα ανακαλύπτουμε στην Αμερική
ότι η μοναξιά μπορεί να κοστίσει δεκαπέντε χρόνια από το προσδόκιμο ζωής.
Σκέψου το. Δεκαπέντε χρόνια.
Δεν υπάρχει κανένα χάπι, κανένα συμπλήρωμα, κανένα φοβερό φάρμακο
που να μας χαρίζει 15 χρόνια.
Αλλά εδώ, στην Οκινάουα,
κερδίζουν αυτά τα χρόνια απλά με το να βρίσκουν φίλους,
με το να τους είναι πιστοί
και με το να περνούν καθημερινά χρόνο μαζί τους.
ΜΙΤΣΟΥ ΙΧΑ, 95
ΟΚΙΝΑΟΥΑ ΜΟΑΪ
Άρχισα να ψάχνω τους προφανείς παράγοντες μακροζωίας,
όπως τη διατροφή και την άσκηση,
αλλά μετά έπεσα πάνω σε αυτό το μοάι
και μου άνοιξε τα μάτια.
Σκέφτομαι την πιθανότητα να υπάρχουν κι άλλοι παράγοντες
που μπορεί να αποδειχθούν εξαιρετικά σημαντικοί
για τη μακροζωία.
Για τον λαό της Οκινάουα, ο Β 'Παγκόσμιος Πόλεμος είναι πολύ παρών.
Πέρασαν απίστευτες δυσκολίες.
Είχαν πολύ περισσότερους θανάτους από τους Αμερικανούς.
Στον πόλεμο,
σκοτώθηκαν 200.000 άνθρωποι στην Οκινάουα.
ΔΡ. ΜΑΚΟΤΟ ΣΟΥΖΟΥΚΙ
Νομίζω ότι ίσως έχουν πολύ ισχυρό μετατραυματικό στρες.
Δούλευε για την κυβέρνηση
και τους έδωσαν μια χειροβομβίδα.
"Αν σε πιάσει ο εχθρός και προσπαθήσει να σου κάνει κακό,
χρησιμοποίησε τη χειροβομβίδα".
Ήμαστε έτοιμοι να τα παρατήσουμε και να αυτοκτονήσουμε
όταν μας έσωσαν οι στρατιώτες.
Μου είπαν "Ο πόλεμος τελείωσε. Η ζωή είναι θησαυρός".
Όταν πέθαναν η μητέρα μου κι ο αδερφός μου,
δεν ήμουν κοντά τους στα τελευταία τους.
Θυμούνται πολύ καλά τον πόλεμο.
Είναι το πρώτο ή το δεύτερο θέμα που αναφέρουν,
και σίγουρα ήταν τραγωδία, αλλά τρόπον τινά είναι και κληρονομιά.
Αλλά χαίρομαι πολύ που ξέφυγα από εκείνη την κόλαση, και επέζησα.
Στα παιδιά μου λέω
"Ό,τι κι αν συμβεί,
όσο φτωχοί κι αν είστε, μπορείτε να επιβιώσετε".
"Να αντέξετε τα πάντα".
Θέλω να πω ότι η προηγούμενη εμπειρία
ήταν μια τρομερή εμπειρία για την Οκινάουα.
Όμως, παρ' όλα αυτά,
επικράτησαν υγιείς, ευτυχισμένες συνθήκες.
Απόλαυσε το δώρο. Είναι σημαντικό.
Φαινομενικά, κάτι τέτοιο θα έπρεπε να είχε καταστρέψει
τη μακροζωία του πληθυσμού.
Αλλά άρχισα να σκέφτομαι
ότι ίσως αυτό να συμβάλλει στη μακροζωία τους
με αντιφατικό τρόπο.
Στην Οκινάουα υπάρχει μια θεωρία, το ικιγκάι,
και τη θεωρώ από τους σημαντικότερους παράγοντες
που συμβάλλουν στη μακροζωία τους.
Συνεισφέρω στον κόσμο.
Η τέχνη που δημιούργησα θα μείνει για αιώνες
αφότου πεθάνω.
Να το ικιγκάι μου.
Είμαι ευλογημένος.
Επισκεπτόμασταν το σπίτι των αιωνόβιων.
Ελέγχαμε τη φυσική και ιατρική τους κατάσταση
και μετά τους ρωτούσα
"Τι ικιγκάι έχεις;"
Το ικιγκάι είναι μια αποστολή.
Νιώθεις ότι έχεις σκοπό.
Νομίζω ότι το ικιγκάι είναι ο βασικός παράγοντας
της πνευματικής υγείας των αιωνόβιων.
Αν χάσουμε το ικιγκάι, θα πεθάνουμε.
Στην Οκινάουα δεν υπάρχει η λέξη σύνταξη.
Δουλεύουν ακόμα και στα 60, τα 70, τα 80, τα 90.
Μπορεί να δουλεύουν στον κήπο τους
για να φέρνουν λαχανικά στο σπίτι.
Μπορεί να έχουν πάγκο στην αγορά και να δουλεύουν μόνο το πρωί.
Το μυαλό τους είναι σε εγρήγορση, το σώμα τους σε κίνηση.
Μπορούν να συνοψίσουν το νόημα της ζωής τους,
τον λόγο για τον οποίο ξυπνούν το πρωί.
Λένε συνέχεια "Είσαι σημαντικός. Σε χρειαζόμαστε".
Ο κόσμος έχει συνεχώς αυτήν την αίσθηση του σκοπού,
ξέρει τις αξίες του,
και παίρνει εύκολα αυτές τις καθημερινές αποφάσεις,
γιατί ξέρει από τι έχει φτιαχτεί.
Η εμπειρία μου στην Οκινάουα μου έμαθε
ότι τα αντιφατικά και σχεδόν άγνωστα πράγματα
συμβάλλουν στη μακροζωία περισσότερο από οτιδήποτε.
Δεν το κατάλαβα τότε,
αλλά μόλις είχα αρχίσει να ενώνω τα κομμάτια ενός μεγάλου παζλ.
Εκείνη την εποχή,
άρχισα να διαβάζω αναφορές και για άλλο ένα μέρος με αιωνόβιους,
με εντελώς διαφορετικό περιβάλλον,
σε ένα άλλο νησί στην άλλη πλευρά του πλανήτη.
Ένα σύμπλεγμα χωριών από ασβεστόλιθο, ψηλά στα βουνά της Σαρδηνίας,
με σχεδόν κάθετους δρόμους και τραχύ έδαφος.
Έκαναν ό,τι κι οι κάτοικοι στην Οκινάουα;
Ή μήπως θα ανακάλυπτα άλλα μυστικά;
Η αποστολή μου ήταν να μάθω.